স্বাস্থ্যমন্ত্ৰী হিমন্ত বিশ্ব শৰ্মাই প্ৰকাশ কৰা মতে আজি পোন প্ৰথমে ৰাজ্যৰ ১২ গৰাকী জ্যেষ্ঠ চিকিৎসকে কোভিডৰ ভেকচিন গ্ৰহণ কৰিব।
স্বাস্থ্য মন্ত্ৰী গৰাকীয়ে প্ৰকাশ কৰা মতে প্ৰথমে ভেকচিন গ্ৰহণ কৰিবলগীয়া জ্যেষ্ঠ চিকিৎসক সকলৰ ভিতৰত শ্ৰীমন্ত শংকৰদেৱ বিশ্ববিদ্যালয়ৰ প্ৰাক্তন উপাচাৰ্য ডাঃউমেশ চন্দ্ৰ শৰ্মা,বৰপেটা চিকিৎসা মহাবিদ্যালয়ৰ প্ৰাক্তন অধ্যক্ষ ডাঃ ধ্ৰুৱজ্যোতি বৰা আদিও আছে।
অসমত আজি ৰাজ্যখনৰ মুঠ জনসংখ্যাৰ ৩ শতাংশ লোকক কোভিডৰ ভেকচিন প্ৰদান কৰা হ'ব বুলি স্বাস্থ্যমন্ত্ৰী গৰাকীয়ে সদৰি কৰে।
প্ৰথম পৰ্যায়ৰ ভেকচিন প্ৰদান কাৰ্যসূচীত প্ৰায় ১ লাখ আৰক্ষী আৰু অৰ্ধ-সামৰিক বাহিনীৰ লোকক সামৰি লোৱা হ'ব।
ইয়াৰোপৰি অম্বুলেন্সৰ চালক, প্ৰায় ১ লাখ ৯০ হাজাৰ চিকিৎসক, নাৰ্চ আদিকো প্ৰথম পৰ্যায়ত ভেকচিন প্ৰদান কৰা হ'ব।
